หุ้นดีช่วยบล.นครหลวง ลูกค้าใหม่ขอทำไอพีโอ
&nbsp;
11 ส.ค. 2554

โพสต์ทูเดย์ — บล.นครหลวงไทยเผยหุ้นพุ่ง ลูกค้าใหม่ 3 ราย3 แห่ง ตบเท้าขอให้เป็นที่ปรึกษาเสนอขายหุ้นไอพีโอ
นายสันทัด สงวนดีกุล กรรมการผู้จัดการ สายงานวาณิชธนกิจ บริษัทหลักทรัพย์ (บล.) นครหลวงไทย เปิดเผยว่า นับตั้งแต่เหตุการณ์ความรุนแรงยุติลง และดัชนีหุ้นยืนเหนือ 800 จุด บริษัทมีลูกค้ารายใหม่ถึง 3 ราย แสดงความสนใจจะเสนอขายหุ้นให้กับประชาชนครั้งแรก (ไอพีโอ) โดยอยู่ในธุรกิจอุตสาหกรรมผลิตเครื่องจักรและขนส่ง 
แม้ว่าภาครัฐยังไม่มีความชัดเจนถึงการต่ออายุมาตรการทางภาษีสำหรับบริษัทจดทะเบียนก็ตาม แต่เอกชนเห็นเป็นประเด็นรอง และคำนึงถึงประโยชน์ของตลาดทุนว่าเหมาะสำหรับวางแผนเติบโตในระยะยาว เพราะหากจะอาศัยเงินกู้เพียงอย่างเดียวอาจมีข้อจำกัด เมื่ออัตราหนี้สินต่อทุน (ดีอี) อยู่ในระดับสูงเกินเพดานที่สถาบันการเงินกำหนด
“ลูกค้าใหม่ทั้ง 3 รายคงกระจายหุ้นไม่ทันในปีนี้ อย่างเร็วอาจเป็นปลายปี 2554 เพราะต้องใช้เวลาในการเปลี่ยนระบบบัญชี” นายสันทัด กล่าว
ปัจจุบันบริษัทมีลูกค้าไอพีโอในมือ 2 รายเสนอขายหุ้นในปีหน้า และยังมีงานที่ปรึกษาทางการเงินเพื่อควบรวมกิจการนอกตลาดหุ้นอีก 2 รายการ โดยธุรกิจที่เกิดการควบรวมมากที่สุดในระยะนี้เป็นกลุ่มที่ได้รับผลกระทบอย่างหนักจากสถานการณ์รุนแรง เช่น ท่องเที่ยวและบริการ เป็นต้น 
นางสุวภา เจริญยิ่ง กรรมการผู้จัดการ บล.ธนชาต ในฐานะที่ปรึกษาทางการเงินขายหุ้นไอพีโอให้กับบริษัท ออฟฟิศเมท กล่าวว่า การเลือกราคาขายหุ้นที่ 4.90 บาท ถือว่าให้ส่วนลด 2535% และเป็นระดับต่ำจากช่วงราคา 4.85.2 บาท 
นายวรวุฒิ อุ่นใจ กรรมการผู้จัดการ บริษัท ออฟฟิศเมท กล่าวว่า บริษัทเตรียมจะจ่ายเงินปันผลระหว่างกาลปีนี้เป็นครั้งแรก ในอัตรา 40% ของกำไรสุทธิ คิดเป็นผลตอบแทนเงินปันผล 3% เทียบกับราคาไอพีโอ ประมาณเดือน ก.ย.ต.ค.นี้